
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 389 

25 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της ειδικής αποζημίωσης και των 
οδοιπορικών εξόδων των διοριζόμενων αντι¬ 
προσώπων της δικαστικής αρχής κ.λπ. για τη 
διενέργεια των βουλευτικών εκλογών της 7ης 

Μαρτίου 2004 . 1 

Συγκρότηση ειδικών εκλογικών συνεργείων δικα¬ 
στικών υπαλλήλων για την αντιμετώπιση έκτα¬ 
κτων αναγκών, κατά την προπαρασκευή και διε¬ 
νέργεια των βουλευτικών εκλογώντης 7ης Μαρ¬ 


τίου 2004. 2 

Έγκριση καταβολής ειδικής εκλογικής αποζημίωσης 
σε υπαλλήλους του Ελεγκτικού Συνεδρίου, για την 
έκτακτη απασχόλησή τους κατά την διενέργεια των 
βουλευτικών εκλογών της 7ης Μαρτίου 2004. 3 


Συγκρότηση ειδικών εκλογικών συνεργείων Υπου ργεί- 
ου Δικαιοσύνης, για την αντιμετώπιση των εκτά¬ 
κτων αναγκών, κατά την προπαρασκευή, διενέρ¬ 
γεια κ.λ.π. των βουλευτικών εκλογώντης 7ης Μαρ¬ 
τίου 2004 και καθορισμός της ειδικής αποζημίωσης 

που θα καταβληθεί σ' αυτούς. 4 

Έγκριση καταβολής ειδικής εκλογικής αποζημίωσης 
στους υπαλλήλουςτης Γ ραμματείαςτου Ανωτάτου 
Ειδικού Δικαστηρίου, λόγω έκτακτης απασχόλη¬ 
σής τους κατά την περίοδο εκδίκασης των ενστά¬ 
σεων κατά του κύρους των βουλευτικών εκλογών 


της 7ης Μαρτίου 2004 . 5 

Συγκρότηση ειδικού εκλογικού συνεργείου με αποζη¬ 
μίωση , για την αντιμετώπιση εκτάκτων αναγκών για 
την προπαρασκευή και διενέργεια των βουλευτι¬ 
κών εκλογών της 7ης Μαρτίου 2004 . 6 

Έγκριση καταβολής ειδικής εκλογικής αποζημίωσης 
σε υπαλλήλους του Υπουργείου Τύπου και Μέσων 
Μαζικής Ενημέρωσης, για τη διενέργεια των βου¬ 
λευτικών εκλογώντης 7ης Μαρτίου 2004. 7 

Καθορισμός λεπτομερειών που αφορούν τον τρόπο 
ψηφοφορίας των παραλειφθέντων από τους εκλο¬ 
γικούς καταλόγους εκλογέων. 8 


ΑΠΟΦΑΣΕΙ Σ 

Αριθ. 12523 (1) 

Καθορισμός της ειδικής αποζημίωσης καιτων οδοιπορικών 
εξόδων των διοριζομένων αντιπροσώπων της δικαστι¬ 
κής αρχής κ.λπ. για τη διενέργεια των βουλευτικών 
εκλογώντης 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: α) του άρθρου 131 του Π.Δ./τος 351/2003 
«Κωδικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ316/Α731.12.2003). 

β) Των άρθρων 3 περ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α'/27.11.95). 

2. Την 2/21858/0022/11.4.2001 κοινή Υπουργική απόφα¬ 
ση του Υπουργείου Οικονομίας - Οικονομικών και Μεταφο¬ 
ρών - Επικοινωνιών. 

3. Το γεγονός ότι από τις διατάξεις της παρούσας προκα- 
λείται δαπάνη σε βάρος του κρατικού προϋπολογισμού, το 
ύψος της οποίας δεν είναι δυνατόν να υπολογισθεί. 

4. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονομι¬ 
κών για την ανάθεση αρμοδιοτήτων, αποφασίζουμε: 

Άρθρο 1 

Στους διοριζόμενους εφόρους των αντιπροσώπων της 
δικαστικής αρχής, αντιπροσώπους της δικαστικής αρχής, 
αναπληρωτές αυτών, γραμματείς των εφορευτικών επι¬ 
τροπών και διερμηνείς τηςτουρκικής γλώσσας, για την διε¬ 
νέργεια των βουλευτικών εκλογώντης 7ης Μαρτίου 2004 , 
καταβάλλεται αποζημίωση και οδοιπορικά έξοδα, σύμφω¬ 
να με όσα ορίζονται στα επόμενα άρθρα. Για τον καθορι¬ 
σμό του χρόνου, για τον οποίο καταβάλλεται ημερήσια 
αποζημίωση στους αντιπροσώπους της δικαστικής αρχής 
κ.λπ. του άρθρου αυτού, λαμβάνεται υπόψη ο αριθμός των 
ημερών που είναι απαραίτητες: 

α) Για τη μετάβαση και επιστροφή τους μέσω της συντο¬ 
μότερης οδού και 

β) Γ ια την εκπλήρωση των καθηκόντων τους. 

Άρθρο 2 

Στους αναφερόμενους στο προηγούμενο άρθρο, κατα¬ 
βάλλεται ημερήσια αποζημίωση, ως εξής: 

α. Στους εφόρους των αντιπροσώπων της δικαστικής αρ¬ 
χής, ποσό εκατόν τριάντα πέντε ευρώ (135 ευρώ) για κάθε 
ημέρα και για επτά (7) ημέρες, κατ’ ανώτατο όριο. 

β. Στους αντιπροσώπους της δικαστικής αρχής ποσό 
εκατόν δέκα επτά ευρώ (117 ευρώ) για κάθε ημέρα και για 
επτά (7) ημέρες κατ’ ανώτατο όριο. 

Οι αντιπρόσωποι της δικαστικής αρχής και οι αναπληρω¬ 
τές τους που θα ασκήσουν τα καθήκοντα τους στις εκλογι¬ 
κές περιφέρειες Α' και Β' Αθηνών, Νομού Αττικής, Α' και Β' 
Πειραιά, Α' και Β' Θεσσαλονίκης το ανώτατο όριο ημερών 
για το οποίο καταβάλλεται ημερήσια αποζημίωση ορίζεται 
σε οκτώ (8) ημέρες. 

Οι ημέρες αυτές ορίζονται σε εννέα (9) για δικαστικούς 
αντιπροσώπους και τους αναπληρωτέςτους, που θα ασκή¬ 
σουν τα καθήκοντα τους στα νησιωτικά συμπλέγματα των 
νομών Δωδεκανήσου και Κυκλάδων (εκτός των νησιών Ρό¬ 
δου και Κω), καθώς και των νησιών Ικαρίας του νομού Σά¬ 
μου, Κυθήρων και Αντικυθήρωντου νομού Αττικής, Γαύδου 
του νομού Χανίων, Σαμοθράκης του νομού Έβρου, Θάσου 
του νομού Καβάλας, Ψαρρών και Οινουσώντου νομού Χί¬ 
ου, Λήμνου και Αγίου Ευστρατίου του νομού Λέσβου, Βο¬ 
ρείων Σποράδων και τα νησιά άγονων γραμμών του Ιονίου 
Πελάγους, για λόγους συγκοινωνιακών δυσχερειών. Ειδι¬ 
κότερα για τα νησιά Ρόδου και Κω θα ισχύσει το ανώτατο 
όριο των επτά (7) ημερών. 

Για τους αναπληρωτές αντιπροσώπους της δικαστικής 
αρχής θα καταβάλλεται, η ίδια ημερήσια αποζημίωση αλλά 
σε κάθε περίπτωση για μια ημέρα λιγότερη. 

γ. Στους δημοσίους, δημοτικούς ή κοινοτικούς υπαλλή¬ 
λους που χρησιμοποιούνται ως διερμηνείς της τουρκικής 
γλώσσας και στους γραμματείς των εφορευτικών επιτρο¬ 
πών, ποσό τριάντα πέντε ευρώ (35 ευρώ) για κάθε ημέρα 
και για δύο (2) ημέρες κατ’ ανώτατο όριο. 

Άρθρο 3 

1. Στους αναφερόμενους στο άρθρο 1 της απόφασης αυ¬ 
τής, που ασκούν τα καθήκοντα τους εκτόο του νομού όπου 
υπηρετούν, εκτός από τους γραμματείς των εφορευτικών 
επιτροπών, προκαταβάλλονται τα οδοιπορικά έξοδα μετά¬ 
βασης από την έδρα τους στο εκλογικό τμήμα στο οποίο κα¬ 
θένας διορίζεται και από εκεί στο αρμόδιο ή στο πλησιέστε- 
ρο πρωτοδικείο για την παράδοση του σάκου με τα εκλογι¬ 
κά έγγραφα, καθώς και τα έξοδα επιστροφής στις έδρες 
τους, επί πλέον δε και ημερήσια αποζημίωση όπως ορίζεται 
στο άρθρο 2. 

2. Τα οδοιπορικά έξοδα και ο χρόνος για τον οποίο κατα¬ 
βάλλεται η ημερήσια αποζημίωση, καθορίζονται κατ’ απο¬ 
κοπή, σύμφωνα με τις διατάξεις του επόμενου άρθρου, με 
απόφαση που εκδίδεται ως εξής: 

α) Γ ια τους εφόρους των αντιπροσώπων της δικαστικής 
αρχής, από τους Εισαγγελείς Εφετών. 

β) Γ ια τους αντιπροσώπους της δικαστικής αρχής, από 
τους Εισαγγελείς Πρωτοδικών. 

γ) Γ ια τους αναπληρωτές των αντιπροσώπων της δικα¬ 
στικής αρχής, σε περίπτωση χρησιμοποίησης τους: 

αα) Από τους Εισαγγελείς Πρωτοδικών, για την απόστα¬ 
ση από την έδρα του αντιπροσώπου μέχρι την έδρα του 
εφόρου και αντίστροφα και 

ββ) Από τους Εφόρους, για την απόσταση από την έδρα 
των Εφόρων μέχρι του εκλογικού τμήματος στο οποίο το¬ 
ποθετήθηκαν. 


Στην περίπτωση αυτή αν δεν εκδοθεί από τους Εφόρους 
η σχετική απόφαση δύνανται οι Εισαγγελείς Πρωτοδικών 
να εκδώσουν συμπληρωματική απόφαση καθορισμού 
οδοιπορικών εξόδων και ημερήσιας αποζημίωσης. 

δ) Γ ια τους διερμηνείς της τουρκικής γλώσσας, από τον 
αρμόδιο Νομάρχη. 

Άρθρο 4 

1. Για τα οδοιπορικά έξοδα καταβάλλονται: 

α) Προκειμένου για μετακίνηση με Ι.Χ. επιβατικό αυτοκί¬ 
νητο, ποσό (0,12 ευρώ) κατά χιλιόμετρο. 

β) Προκειμένου για μετακίνηση με σιδηρόδρομο και λεω¬ 
φορείο, το αντίτιμο του εισιτηρίου μειωμένο με την έκπτω¬ 
ση που θα καθοριστεί. 

γ) Προκειμένου για Ε/Γ ακτοπλοϊκά πλοία όλης της χώρας, 
το αντίτιμο του εισιτηρίου επί του ισχύοντος ναυτολογίου 
επιβατών, μειωμένο με την έκπτωση που θα καθορισθεί. 

2. Σε περίπτωση που μέρος της διαδρομής ή και ολόκλη¬ 
ρη η διαδρομή δεν εξυπηρετείται με τα παραπάνω συγκοι¬ 
νωνιακά μέσα, μπορεί να χρησιμοποιηθεί οποιοδήποτε μέ¬ 
σο και το ποσό που θα καθοριστεί από τις αρχές του άρ¬ 
θρου 3, δεν μπορεί να υπερβεί το ποσό του αντιτίμου 
εισιτηρίου ή ναύλου που συνήθως καταβάλλεται για το 
φθηνότερο χρησιμοποιούμενο μέσο της διαδρομής αυτής, 
σε συσχετισμό και με τις τοπικές κατά περίπτωση συνθή¬ 
κες και ιδιαιτερότητες, τις οποίες λαμβάνουν υπόψη κατά 
τον καθορισμό του ποσού κάλυψης της διαδρομής αυτής 
οι κατά το άρθρο 3 παρ. 2 αρμόδιες αρχές. 

Η χρησιμοποίηση αεροπλάνου δεν αποκλείεται όπου αυ¬ 
τό επιβάλλεται κατά την εκτίμηση των αρχώντου άρθρου 3 
και καταβάλλεται ποσό οδοιπορικών εξόδων ίσο με το αντί¬ 
τιμο του εισιτηρίου του αεροπλάνου. 

Άρθρο 5 

1. Η αποζημίωση που προβλέπεται στο άρθρο 2 της από¬ 
φασης αυτής καταβάλλεται από τις Δημόσιες Οικονομικές 
Υπηρεσίες μετά την διενέργεια της ψηφοφορίας, με την κα¬ 
τάθεση από τους δικαιούχους των εξής δικαιολογητικών: 

α) Προκειμένου για τους αντιπροσώπους της δικαστικής 
αρχής και τους εφόρους αυτών: 

αα) Του πρωτοτύπου εγγράφου, που αναφέρεται απο¬ 
κλειστικά για την πληρωμή τους από τη Δ.Ο.Υ. (προεκτυ- 
πωμένο έντυπο) και 

αβ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντιγρά¬ 
φου της απόδειξης παράδοσης του εκλογικού σάκου στο 
αρμόδιο Πρωτοδικείο. 

β) Προκειμένου για τους αναπληρωτές δικαστικών αντι¬ 
προσώπων: 

βα) Του πρωτοτύπου εγγράφου, που αναφέρεται απο¬ 
κλειστικά για την πληρωμή τους από τη Δ.Ο.Υ. (προεκτυ- 
πωμένο έντυπο) και 

ββ) βεβαίωσης του οικείου εφόρου των δικαστικών αντι¬ 
προσώπων, στην οποία να αναφέρεται ο αριθμός των ημε¬ 
ρών, κατά τις οποίες είχαν τεθεί στη διάθεση του εφόρου. 

γ) Προκειμένου για γραμματείς εφορευτικών επιτροπών, 
βεβαίωση της εφορευτικής επιτροπής, ή του αντιπροσώπου 
της δικαστικής αρχής, με την οποία βεβαιώνεται η πρόσληψη 
τους και η εκτέλεση των καθηκόντων τους. Ειδικότερα η πλη¬ 
ρωμή αυτών να γίνεται από την αρμόδια ΔΟΥ φορολογίας ει¬ 
σοδήματος τους ή στην περίπτωση κατά την οποία δεν είναι 
υπόχρεοι φορολογικής δήλωσης στην ΔΟΥ κατοικίας τους. 

δ) Προκειμένου για διερμηνείς της τουρκικής γλώσσας, 
αντίγραφο της απόφασης του νομάρχη για το διορισμό 

τους και βεβαίωση της εφορευτικής επιτροπής ή του αντι¬ 
προσώπου της δικαστικής αρχής για την εκτέλεση των κα¬ 
θηκόντων τους. Στα παραπάνω δικαιολογητικά επισυνά¬ 
πτεται και κατάσταση πληρωμής σε δύο αντίτυπα. 

2. Η αποζημίωση που προβλέπεται στο άρθρο 3 της από¬ 
φασης αυτής, καθώς και τα οδοιπορικά έξοδα που προ- 
βλέπονται στο άρθρο 4, προκαταβάλλονται από τη Δημό¬ 
σια Οικονομική Υπηρεσία της έδρας της δικαστικής αρχής, 
που διατάσσει την πληρωμή ή από τη Δημόσια Οικονομική 
Υπηρεσία της έδρας ή της διαμονής του διοριζόμενου ως 
αντιπροσώπου της δικαστικής αρχής ή ως αναπληρωτή 
αυτού ή ως διερμηνέα, με την κατάθεση από τους δικαιού¬ 
χους των εξής δικαιολογητικών: 

α) Του πρωτοτύπου εγγράφου, που αναφέρεται απο¬ 
κλειστικά για την πληρωμή τους από τη Δ.Ο.Υ. (προεκτυ- 
πωμένο έντυπο). 

β) Αντιγράφου της απόφασης που προβλέπεται στην 
παρ. 2 του άρθρου 3. 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει την 
πληρωμή μνημονεύεται η Δημόσια Οικονομική Υπηρεσία 
που θα ενεργήσει την πληρωμή. 

Άρθρο 6 

Σε περίπτωση κατά την οποία το ποσό που καταβλήθηκε 
για οδοιπορικά έξοδα ή για ημερήσια αποζημίωση ή και για 
τα δύο είναι μεγαλύτερο από το ποσό που απαιτείται με τα 
φθηνότερα μέσα συγκοινωνίας για τη διαδρομή που διανύ- 
θηκε ή για την εκτέλεση των καθηκόντων τους, με απόφα¬ 
ση μας διατάσσεται η βεβαίωση του επί πλέον χρηματικού 
ποσού που καταβλήθηκε ως δημόσιου εσόδου, σε βάρος 
αυτού που έλαβε το επί πλέον ποσό. 

Άρθρο 7 

1 . Οι έφοροι, οι αντιπρόσωποι της δικαστικής αρχής 
κ.λπ. που θα προεισπράξουν την αποζημίωση και τα οδοι¬ 
πορικά έξοδα που προβλέπονται στα άρθρα 3 και 4, πλην 
όμως δεν θα εκτελέσουν τα καθήκοντα τους λόγω ασθέ¬ 
νειας τους ή για οποιοδήποτε άλλο νόμιμο λόγο, υποχρε- 
ούνται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλλουν 
στο Υπουργείο Εσωτερικών, Δημόσιας Διοίκησης και Απο¬ 
κέντρωσης (Δ/νση Εκλογών), τα παρακάτω κατά περίπτω¬ 
ση δικαιολογητικά, για την απαλλαγή τους από την υπο¬ 
χρέωση επιστροφήςτου ποσού αυτού ως αχρεωστήτως ει- 
σπραχθέντος: 

α) Για την περίπτωση της μετάβασης και μη εκτέλεσης 
των καθηκόντωντους στα εκλογικάτμήματα στα οποία διο¬ 
ρίστηκαν: 

αα) τις αποδείξεις πληρωμής εισιτηρίων κ.λπ. μετάβασης 
και επιστροφής στην έδρα τους και 

αβ) τριπλότυπο κατάθεσης του υπόλοιπου ποσού μετά 
την αφαίρεση του ποσού που αντιστοιχεί για αποζημίωση 
δύο (2) ημερών και του παραπάνω αντιτίμου των εισιτηρίων. 

β) Γ ια την περίπτωση μετάβασης στα εκλογικά τμήματα 
που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντα τους: 

βα) Γνωμάτευση του θεράποντος ιατρού για το είδος της 
ασθένειας και τις απαιτούμενες ημέρες θεραπείας. 

ββ) Απόδειξη πληρωμής των εισιτηρίων μετάβασης από 
την έδρα τους στο εκλογικό τμήμα στο οποίο διορίστηκαν 
και επιστροφής από αυτό στην έδρα τους και 


βγ) Τριπλότυπο κατάθεσης του ποσού που απομένει με¬ 
τά την αφαίρεση των οδοιπορικών εξόδων και της αποζη¬ 
μίωσης του άρθρου 3 τόσων ημερών όσες οι ημέρες της 
ασθένειας τους. 

2. Αντιπρόσωποι της δικαστικής αρχής κ.λπ. που θα 
προεισπράξουν την αποζημίωση και τα οδοιπορικά έξοδα 
που προβλέπονται στα άρθρα 3 και 4 της απόφασης αυ¬ 
τής και δεν θα μεταβούν να εκτελέσουν τα καθήκοντα 
τους, υποχρεούνται να επιστρέφουν το ποσό που εισέ- 
πραξαν στην αρμόδια Δημόσια Οικονομική Υπηρεσία και 
να υποβάλλουν στο Υπουργείο Εσωτερικών, Δημόσιας Δι¬ 
οίκησης και Αποκέντρωσης (Δ/νση Εκλογών) το τριπλότυ¬ 
πο είσπραξης με αναφορά τους μέσα σε δέκα (10) ημέρες 
το αργότερο από την ημέρα διενέργειας των εκλογών. 

Επίσης όμοια αναφορά υποχρεούνται να υποβάλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της παραπάνω προθεσμίας με απόφαση 
του Υπουργού Εσωτερικών, Δημόσιας Διοίκησης και Αποκέ¬ 
ντρωσης θα καταλογίζεται σε βάρους τους το ποσό εντόκως. 

3. Οι έφοροι των δικαστικών αντιπροσώπων υποχρεού- 
νται να γνωστοποιήσουν στο Υπουργείο Εσωτερικών, Δη¬ 
μόσιας Διοίκησης και Αποκέντρωσης την επομένη των 
εκλογών εγγράφως 

α) Προκειμένου για τους δικαστικούς αντιπροσώπους, τα¬ 
κτικούς ή αναπληρωματικούς, που δεν μεταβήκανε στα 
εκλογικά τμήματα, στα οποία διορίστηκαν, το ονοματεπώ¬ 
νυμο, την ιδιότητα τους καιτη διεύθυνση της κατοικίαςτους. 

β) Προκειμένου για τους αναπληρωματικούς δικαστικούς 
αντιπροσώπους που δεν χρησιμοποιήθηκαν, το ονοματεπώ¬ 
νυμο και την ιδιότητα τους, την ημέρα και ώρα που εμφανί¬ 
στηκαν σ’ αυτούς και το λόγο της μη χρησιμοποίησης τους. 

Άρθρο 8 

Οι πληρωμές των διοριζομένων εφόρων, των αντιπροσώ¬ 
πων της δικαστικής αρχής των γραμματέων εφορευτικών 
επιτροπών κλπ, θα γίνει με τη διαδικασία των εντολών πλη¬ 
ρωμής και σύμφωνα με τις οδηγίες του Υπουργείου Οικο¬ 
νομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

ΟΙΥΠΟΥΡΤΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΑΛΙΒΙΖΑΤΟΣ 

-♦- 

Αριθ. 12524 (2) 

Συγκρότηση ειδικών εκλογικών συνεργείων δικαστικών 
υπαλλήλων για την αντιμετώπιση έκτακτων αναγκών, 
κατά την προπαρασκευή και διενέργεια των βουλευτι¬ 
κών εκλογών της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ. 351/2003 "Κω¬ 
δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών" (ΦΕΚ316/Α731.12.2003). 

2. Των άρθρων 3 παρ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α'/27.11.1995). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπάρχουσα κατεπείγουσα ανάγκη συγκρότησης συ¬ 
νεργείων έκτακτης εκλογικής εργασίας, από υπαλλήλους 
της Γραμματείας του Αρείου Πάγου, της Εισαγγελίας του 
Αρείου Πάγου, των Εφετείωντου Κράτους, των Πρωτοδικεί¬ 
ων του Κράτους, των Εισαγγελιών Πρωτοδικών, των Ειρηνο¬ 
δικείων και των Πταισματοδικείων, για την αντιμετώπιση των 
αυξημένων εργασιών προπαρασκευής, διενέργειας κλ.π. 
των βουλευτικών εκλογών της 7ης Μαρτίου 2004. 

4. Το γεγονός ότι οι εργασίες αυτές, λόγω της φύσης και 
του όγκου τους δεν είναι δυνατόν ν’ αντιμετωπισθούν από 
τους παραπάνω υπαλλήλους μέσα στο κανονικό ωράριο 
εργασίας τους και παρίσταται ανάγκη απασχόλησης τους 
πέραν από το ωράριο αυτό και κατά τις εξαιρέσιμες ημέρες 
και τις νυκτερινές ώρες. 

5. Το γεγονός ότι απάτην απόφαση αυτή προκαλείται δα¬ 
πάνη σε βάρος του κρατικού προϋπολογισμού το ύψος της 
οποίας δεν μπορεί να υπολογισθεί. 

6. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονομι¬ 
κών, για την ανάθεση αρμοδιοτήτων, αποφασίζουμε: 

1. Συγκροτούμε μέσα στο χρονικό διάστημα από 
11.2.2004 έως 17.3.2004 συνεργεία προσφοράς έκτακτης 
εκλογικής εργασίας, για την προπαρασκευή, διενέργεια 
κ.λ.π. των βουλευτικών εκλογών της 7ης Μαρτίου 2004, πέ¬ 
ραν από το κανονικό ωράριο εργασίας και κατά τις εξαιρέσι¬ 
μες ημέρες (Σάββατο, Κυριακές, αργίες, καθώς και κατά τις 
νυκτερινές ώρες), ανάλογα με τις παρουσιαζόμενες ανά¬ 
γκες και την πορεία των εκλογικών εργασιών, με καταβολή 
ειδικής εκλογικής αποζημίωσης, στα οποία θα συμμετέχουν: 

α) Όλοι οι δικαστικοί υπάλληλοι, γραμματείς, δακτυλο- 
γράφοι και επιμελητές Δικαστηρίων, της Γ ραμματείας και 
Εισαγγελίας του Αρείου Πάγου, των Εφετείων και Εισαγγε¬ 
λιών Εφετών, των Πρωτοδικείων και Εισαγγελιών Πρωτοδι¬ 
κών, των επιμελητών Ανηλίκων των Δικαστηρίων Ανηλίκων 
της χώρας, των Ειρηνοδικείων, Πταισματοδικείων του Κρά¬ 
τους, οι μόνιμοι υπάλληλοι των Εμμίσθων Υποθηκοφυλα¬ 
κείων και των Κτηματολογικών γραφείων και οι μόνιμοι 
υπάλληλοιτουΤΑΧΔΙΚπου υπηρετούν στις δικαστικές υπη¬ 
ρεσίες της χώρας και στην Κεντρική Υπηρεσία του ΤΑΧΔΙΚ. 

β) Οι δικαστικοί υπάλληλοι (γραμματείς, δακτυλογρά- 
φοι, επιμελητές δικαστηρίων), της γραμματείας του ΣτΕ, 
της Γενικής Επιτροπείας, των Διοικητικών Εφετείων και 
των Πρωτοδικείων του κράτους. 

γ) Οι μόνιμες ή με σύμβαση εργασίας ιδιωτικού δικαίου 
αορίστου χρόνου καθαρίστριες που υπηρετούν στα παρα¬ 
πάνω δικαστήρια. Η κατανομή των πιο πάνω δικαστικών 
υπαλλήλων στα εκλογικά συνεργεία, γίνεται ως εξής: 

Στον Άρειο Πάγο μετέχουν οι εβδομήντα δύο (72) δικα¬ 
στικοί υπάλληλοι που υπηρετούν σ’αυτόν καιμέχριτριάντα 
(30) δικαστικοί υπάλληλοι άλλων δικαστικών υπηρεσιών 
Αττικής -Πειραιώς. 

Στην Εισαγγελία του Αρείου Πάγου μετέχουν οι τριάντα δύο 
(32) δικαστικοί υπάλληλοι που υπηρετούν σ’ αυτήν και μέχρι 
εννέα (9) δικαστικοί υπάλληλοι άλλων δικαστικών υπηρεσιών 
Αττικής - Πειραιώς καθώς και τέσσερις (4) αστυνομικοί της 
προσωπικής ασφάλειας του Εισαγγελέα του Αρείου Πάγου. 

Στα Εφετεία του Κράτους, μετέχουν οι δικαστικοί υπάλ¬ 
ληλοι που υπηρετούν σ’ αυτά. Στα Πρωτοδικεία του Κρά¬ 
τους μετέχουν οι υπάλληλοι που υπηρετούν σ’ αυτά, οι δι¬ 
καστικοί υπάλληλοι, των Ειρηνοδικείων, των Πταισματοδι¬ 
κείων, των Διοικητικών Πρωτοδικείων και Εφετείων (όπου 
υπάρχουν), και των υπαλλήλων του ΤΑΧΔΙΚ. Στις Εισαγγε¬ 
λίες Πρωτοδικώντου Κράτους, μετέχουν, οι υπάλληλοι που 
υπηρετούν σ’ αυτές, οι υπάλληλοιτων Εισαγγελιών Εφετών 


(όπου υπάρχουν) καθώς και οι μόνιμοι υπάλληλοι των Έμ¬ 
μισθων Υποθηκοφυλακείων και των Κτηματολογικών γρα¬ 
φείων. Επιπλέον στην Εισαγγελία Πρωτοδικών Αθηνών, με¬ 
τέχουν οι υπάλληλοι του ΣτΕ και της Γ ενικής Επιτροπείας. 

2. Καθορίζουμε την ειδική εφάπαξ εκλογική αποζημίωση 
για τον καθένα που θα συμπεριληφθεί στα συνεργεία της 
παραπάνω παραγράφου σε χίλια τετρακόσια πενήντα δύο 
ευρώ (1.452 ευρώ) συνολικά, για όλο το ως άνω διάστημα 
παροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασίας 
θα καταβληθεί και ανάλογη με αυτόν αποζημίωση. 

Συγκεκριμένα για κάθε μέρα απουσίας θα περικόπτεται 
ανάλογο ποσό. 

3. Η παροχή της προσφερόμενης πρόσθετης εκλογικής 
εργασίας βεβαιώνεται από τους προϊσταμένους των οικεί¬ 
ων δικαστηρίων. 

4. Η απαιτούμενη δαπάνη για την καταβολή της εν λόγω 
εκλογικής αποζημίωσης στο προσωπικό των εκλογικών συ- 
νεργείωντης απόφασης αυτής, θα βαρύνει την πίστωση του 
Ειδικού Φορέα 07-130 "ΕΚΛΟΓΕΣ" και Κ.Α.Ε. 5262 προϋπο¬ 
λογισμού εξόδων του Υπουργείου Εσωτερικών, Δημόσιας 
Διοίκησης και Αποκέντρωσης, οικονομικού έτους 2004. 

Η πληρωμή της αποζημίωσης στο προσωπικό που θα με¬ 
τέχει στα εκλογικά συνεργεία θα πραγματοποιηθεί μετά τη 
λήξη της παραπάνω χρονικής περιόδου (17.3.2004) και η 
μεταβίβαση της απαιτούμενης πίστωσης θα γίνει από τη Δι¬ 
εύθυνση Οικονομικού του Υπουργείου Εσωτερικών, Δημό¬ 
σιας Διοίκησης και Αποκέντρωσης, βάσει σχετικών εγγρά¬ 
φων βεβαιώσεων των δικαστηρίων. 

Η εκλογική αυτή αποζημίωση θεωρείται ως έξοδα κίνησης, 
σύμφωνα με τη διάταξη της παρ. 6 του άρθρου 131 της νο¬ 
μοθεσίας για την εκλογή βουλευτών (Π.Δ. 351/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν.ΦΑΡΜΑΚΗΣ Ν.ΑΛΙΒΙΖΑΤΟΣ 

-Φ- 

Αριθ. 12525 (3) 

Έγκριση καταβολής ειδικής εκλογικής αποζημίωσης σε 

υπαλλήλους του Ελεγκτικού Συνεδρίου, για την έκτα¬ 
κτη απασχόλησή τους κατά την διενέργεια των βουλευ¬ 
τικών εκλογών της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π Δ/τος 351 /2003, "Κω¬ 
δικοποίηση σ’ ενιαίο κείμενο των διατάξεων της νομοθεσίας 
για την εκλογή βουλευτών" (ΦΕΚ316/Α731.12.2003). 

2. Των άρθρων 3 περ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α'/27.11.1995). 

3. Το γεγονός ότι οι υπάλληλοι του Ελεγκτικού Συνεδρί¬ 
ου απασχολούνται με τον έλεγχο των δαπανών διενέργει¬ 
ας των βουλευτικών εκλογών της 7ης Μαρτίου 2004. 

4. Το γεγονός ότι από την απόφαση αυτή προκαλείται δα¬ 
πάνη σε βάρος του κρατικού προϋπολογισμού το ύψος της 
οποίας ανέρχεται στο ποσό των διακοσίων δύο χιλιάδων 
εξακοσίων εξήντα τεσσάρων ευρώ (202.664 ευρώ). 

5. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονομι¬ 
κών, για την ανάθεση αρμοδιοτήτων, αποφασίζουμε: 

1. Εγκρίνουμε την καταβολή εφάπαξ ειδικής εκλογικής 
αποζημίωσης ποσού εξακοσίων δέκα έξι ευρώ (616 ευρώ) 
σε καθένα από τους υπαλλήλους του Ελεγκτικού Συνε¬ 


δρίου, που προσφέρουν έκτακτη εργασία λόγω της διε¬ 
νέργειας των βουλευτικών εκλογών της 7ης Μαρτίου 
2004. 

2. Οι δικαιούχοι 329 υπάλληλοι που θα λάβουν την παρα¬ 
πάνω εκλογική αποζημίωση κατανέμονται στις εξής υπη¬ 
ρεσίες: 


11 η Υπηρεσία Επιτρόπου 


Υπηρεσία Επιτρόπου στο Νομό | Αιτωλοακαρνίας 

3. Η απαιτούμενη για την πληρωμή των παραπάνω υπαλ¬ 
λήλων δαπάνη, θα βαρύνει την πίστωση των Κ.Α.Ε. 5262, 
0351 και 0352 του Ειδικού Φορέα 07-130 "ΕΚΛΟΓΕΣ" του 
προϋπολογισμού εξόδων του Υπουργείου Εσωτερικών, 
Δημόσιας Διοίκησης και Αποκέντρωσης, οικονομικού 
έτους 2004 και θα μεταβιβασθεί με επιτροπικά εντάλματα 
στις οικείες Νομαρχιακές Αυτοδιοικήσεις. 

Η ειδική εκλογική αυτή αποζημίωση θεωρείται ως έξοδο 
κίνησης (άρθρο 131, παρ. 6, Π.Δ. 351/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΑΛΙΒΙΖΑΤΟΣ 

-♦- 

Αριθ. 12526 (4) 

Συγκρότηση ειδικών εκλογικών συνεργείων Υπουργείου Δι¬ 
καιοσύνης, για την αντιμετώπιση των εκτάκτων αναγκών, 
κατά την προπαρασκευή, διενέργεια κ.λ.π. των βουλευτι¬ 
κών εκλογών της 7ης Μαρτίου 2004 και καθορισμός της 
ειδικής αποζημίωσης που θα καταβληθεί σ' αυτούς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ./τος 351/2003 
"Κωδικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών" (ΦΕΚ316/Α731.12.2003). 

2. Των άρθρων 3 περ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α’/27.11.1995). 

3. Την υπάρχουσα ανάγκη συγκρότησης συνεργείων 
έκτακτης εκλογικής εργασίας, από υπαλλήλους του 
Υπουργείου Δικαιοσύνης, για την αντιμετώπιση των αυξη¬ 
μένων εργασιών προπαρασκευής, διενέργειας κ.λ.π. των 
βουλευτικών εκλογών της 7ης Μαρτίου 2004. 

4. Το γεγονός ότι οι εργασίες αυτές, λόγω της φύσης και 
του όγκου τους δεν είναι δυνατόν να αντιμετωπιστούν από 
τους παραπάνω υπαλλήλους μέσα στο κανονικό ωράριο 
εργασίας τους και παρίσταται ανάγκη απασχόλησής τους 
πέραν από το ωράριο αυτό και κατά τις εξαιρέσιμες ημέρες 
και τις νυκτερινές ώρες. 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού του Ειδι¬ 
κού Φορέα 07-130 «ΕΚΛΟΓΕΣ» και ΚΑΕ 5262 το ύψος της 
οποίας ανέρχεται στο ποσό των οκτακόσιων σαράντα δύο 
χιλιάδων πεντακοσίων σαράντα ευρώ (842.540 ευρώ). 

6. Την 1065956/863/Α0006/2003 κοινή απόφαση του 


Πρωθυπουργού και Υπουργού Οικονομίας και Οικονομι¬ 
κών, για την ανάθεση αρμοδιοτήτων, αποφασίζουμε: 

1. Συγκροτούμε μέσα στο χρονικό διάστημα από 
11.2.2004 έως 17.3.2004 συνεργεία έκτακτης εκλογικής 
εργασίας, για την προπαρασκευή, διενέργεια κ.λ.π. των 
βουλευτικών εκλογών της 7ης Μαρτίου 2004, από τέσσε¬ 
ρις χιλιάδες ενενήντα (4.090) υπαλλήλους, συνολικά με 
οποιαδήποτε σχέση εργασίας του Υπουργείου Δικαιοσύ¬ 
νης δηλαδή: α) τριακόσιοι (300) υπάλληλοι της Κ.Υ., β) πε¬ 
νήντα (50) υπάλληλοι των Ιατροδικαστικών Υπηρεσιών της 
χώρας και γ) τρεις χιλιάδες επτακόσιοι σαράντα (3.740) 
υπάλληλοι των καταστημάτων κράτησης της χώρας [εκ 
των οποίων χίλιοι διακόσιοι σαράντα (1.240) υπάλληλοι 
εξωτερικής φρούρησης], πέραν από το κανονικό ωράριο 
εργασίας τους και κατά τις εξαιρέσιμες ημέρες (Σάββατο, 
Κυριακές και αργίες), καθώς και κατά τις νυκτερινές ώρες, 
ανάλογα με την πορεία των εκλογικών εργασιών, με κατα¬ 
βολή ειδικής ημερήσιας εκλογικής αποζημίωσης. 

Ειδικότερα, οι υπάλληλοιπου θα συμμετέχουν στα συνεργεία 
αυτά, θα ορισθούν με απόφαση του Υπουργού Δικαιοσύνης. 

2. Καθορίζουμε την ειδική εκλογική αποζημίωση για τον κα¬ 
θένα που θα συμπεριληφθεί στα συνεργεία της παραπάνω πα¬ 
ραγράφου σε διακόσια έξι ευρώ (206€) συνολικά, για όλο το πα¬ 
ραπάνω διάστημα παροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασίας, 
θα καταβληθεί και ανάλογη με αυτόν αποζημίωση. 

3. Η παροχή της προσφερόμενης πρόσθετης εκλογικής 
εργασίας, βεβαιώνεται από τους υπηρεσιακούς προϊστα¬ 
μένους όπου προσφέρουν την εκλογική εργασία τους. 

4. Η απαιτούμενη δαπάνη για την καταβολή της εν λόγω 
εκλογικής αποζημίωσης στο προσωπικό των εκλογικών συ- 
νεργείωντης απόφασης αυτής, θα βαρύνειτηνπίστωση του 
Ειδικού Φορέα 07-130 "ΕΚΛΟΓΕΣ" και Κ.Α.Ε. 5262 προϋπο¬ 
λογισμού εξόδων του Υπουργείου Εσωτερικών, Δημόσιας 
Διοίκησης και Αποκέντρωσης, οικονομικού έτους 2004. 

5. Η πληρωμή της αποζημίωσης στο προσωπικό που θα 
μετέχει στα εκλογικά συνεργεία, θα πραγματοποιηθεί μετά 
τη λήξη της ως άνω χρονικής περιόδου (17/3/2004) και η 
μεταβίβαση της απαιτούμενης πίστωσης θα γίνει από τη Δι¬ 
εύθυνση Οικονομικού του Υπουργείου Εσωτερικών, Δημό¬ 
σιας Διοίκησης και Αποκέντρωσης, βάσει σχετικού εγγρά¬ 
φου του Υπουργείου Δικαιοσύνης. 

Η εκλογική αυτή αποζημίωση θεωρείται ως έξοδο κίνη¬ 
σης, σύμφωνα με τη διάταξη της παρ. 6 του άρθρου 131 της 
νομοθεσίας για την εκλογή βουλευτών (Π.Δ. 351/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΑΛΙΒΙΖΑΤΟΣ 

Αριθ. 12527 (5) 

Έγκριση καταβολής ειδικής εκλογικής αποζημίωσης στους 
υπαλλήλους της Γραμματείαςτου Ανωτάτου Ειδικού Δι¬ 
καστηρίου, λόγω έκτακτης απασχόλησής τους κατά την 
περίοδο εκδίκασηςτων ενστάσεων κατά του κύρουςτων 
βουλευτικών εκλογών της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ. 351/2003, "Κω¬ 
δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών" (ΦΕΚ316/Α731.12.2003). 

2. Των άρθρων 3 περ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247 /Α'/27.11.1995). 

3. Την ανάγκη καταβολής ειδικής εκλογικής αποζημίωσης 
στους επτά (7) υπαλλήλους της Γραμματείας του Ανωτάτου 
Ειδικού Δικαστηρίου, οι οποίοι χρησιμοποιούνται για την 
αντιμετώπιση των αυξημένων αναγκών του Δικαστηρίου αυ¬ 
τού, κατά την περίοδο εκδίκασης των ενστάσεων κατά του 
κύρους των βουλευτικών εκλογώντης 7ης Μαρτίου 2004. 

4. Το γεγονός ότι από την απόφαση αυτή προκαλείται δα¬ 
πάνη σε βάρος του κρατικού προϋπολογισμού, το ύψος 
της οποίας ανέρχεται στο ποσό των τριών χιλιάδων τρια- 
κοσίων ογδόντα οκτώ ευρώ (3.388 ευρώ). 

5. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονομι¬ 
κών, για την ανάθεση αρμοδιοτήτων, αποφασίζουμε: 

1. Εγκρίνουμε την καταβολή εφάπαξ ειδικής εκλογικής απο- 
ζημίωοηςποσούτετρακοσίωνογδόντατεσσάρωνευρώ (484 ευ¬ 
ρώ) σε καθένα από τους επτά (7) υπαλλήλους της Γ ραμματείας 
του Ανωτάτου Ειδικού Δικαστηρίου, οι οποίοι απασχολούνται 
για την αντιμετώπιση των αυξημένων αναγκών του Δικαστηρίου 
αυτού, κατάτηνπερίοδο εκδίκασηςτων ενστάσεων κατάτου κύ¬ 
ρουςτων βουλευτικών εκλογώντης 7ης Μαρτίου 2004. 

2. Η απαιτούμενη δαπάνη για την καταβολή της εφάπαξ ειδι¬ 
κής εκλογικής αποζημίωσης στους παραπάνω υπαλλήλους 
που ανέρχεται συνολικά στο ποσό των τριών χιλιάδων τριακο- 
σίων ογδόντα οκτώ ευρώ (3.388 ευρώ) θα βαρύνει την πίστωση 
του Ειδικού Φορέα 07-130 "ΕΚΛΟΓΕΣ" και Κ.Α.Ε. 5262 του προ¬ 
ϋπολογισμού εξόδων του Υπουργείου Εσωτερικών, Δημόσιας 
Διοίκησης και Αποκέντρωσης, οικονομικού έτους 2004. 

3. Η εκλογική αυτή αποζημίωση θεωρείται ως έξοδο κί¬ 
νησης (Π.Δ. 351/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν.ΦΑΡΜΑΚΗΣ Ν.ΑΛΙΒΙΖΑΤΟΣ 

-♦- 

Αριθ. 12528 (6) 

Συγκρότηση ειδικού εκλογικού συνεργείου με αποζημίω¬ 
ση, για την αντιμετώπιση εκτάκτων αναγκών για την 
προπαρασκευή και διενέργεια των βουλευτικών εκλο¬ 
γών της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ. 351/2003 "Κω¬ 


δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών" (ΦΕΚ316/Α731.12.2003). 

2. Των άρθρων 3 περ. γ’ και 22 παρ.3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247/Α727.11.1995). 

3. Το γεγονός ότι για την προπαρασκευή και διενέργεια 
των βουλευτικών εκλογών της 7ης Μαρτίου 2004 θα προ¬ 
σφέρουν έκτακτη υπηρεσία, πέραντου κανονικού ωραρίου 
εργασίας καθώς και σε μη εργάσιμες ημέρες, οι υπάλληλοι 
των Υπηρεσιών Δημοσιονομικού Ελέγχου όλων των Νο¬ 
μών, για τον έλεγχο, εκκαθάριση και ενταλματοποίηση των 
εν γένει δαπανών των εκλογών αυτών. 

4. Το γεγονός ότι από την απόφαση αυτή προκαλείται δα¬ 
πάνη σε βάρος του κρατικού προϋπολογισμού, το ύψος 
της οποίας δεν μπορεί να υπολογισθεί. 

5. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονομι¬ 
κών, για την ανάθεση αρμοδιοτήτων, αποφασίζουμε: 

1. Εγκρίνουμε την καταβολή εφάπαξ ειδικής εκλογικής 
αποζημίωσης για την διενέργεια των βουλευτικών εκλογών 
της 7ης Μαρτίου 2004, που προσφέρουν εργασία πέρα 
από το κανονικό ωράριο εργασίας, των εργάσιμων ημερών 
καθώς και κατά τις εξαιρέσιμες ημέρες (Σάββατα - Κυρια¬ 
κές και αργίες), των υπαλλήλων των Υπηρεσιών Δημοσιο¬ 
νομικού Ελέγχου όλων των Νομών, των Νομαρχιακών Αυ¬ 
τοδιοικήσεων του Νομού Αττικής και των Νομαρχιακών Το- 
μέων των Νομαρχιακών Διαμερισμάτων Αθηνών και 
Πειραιώς της Νομαρχιακής Αυτοδιοίκησης Αθηνών - Πει¬ 
ραιά (πλην των υπαλλήλων της υπηρεσίας Δημοσιονομι¬ 
κού Ελέγχου στη Νομαρχία Αθηνών), του δήμου Αθηναίων 
και του Υπουργείου Εμπορικής Ναυτιλίας, καθώς και των 
αποσπασμένων σ' αυτές υπαλλήλων από άλλες υπηρεσίες, 
εφόσον η απόσπαση έχει πραγματοποιηθεί πριν από τις 
11.2.2004. 

Για τον Κεντρικό Τομέα του Νομαρχιακού Διαμερίσμα¬ 
τος Αθηνών, για το Νομαρχιακό Διαμέρισμα Πειραιά και για 
το Νομό Θεσσαλονίκης συμπεριλαμβάνονται και οι υπάλ¬ 
ληλοι των Υ.Δ.Ε. Ιατροφαρμακευτικής και Νοσοκομειακής 
Περίθαλψης και των Νοσηλειών Πειραιά και Θεσσαλονί¬ 
κης, των οποίων η συμμετοχή στα εκλογικά συνεργεία κρί- 
νεται αναγκαία επειδή αντιμετωπίζουν από κοινού με τους 
υπαλλήλους των Υ.Δ.Ε. των παραπάνω Νομαρχιακών Αυ¬ 
τοδιοικήσεων, τον μεγάλο όγκο εργασίας. 

2. Καθορίζουμε την ειδική εκλογική αποζημίωση για τον 
καθένα που θα συμπεριληφθεί στο συνεργείο της προη¬ 
γούμενης παραγράφου στο ποσό των εξακοσίων δέκα έξι 
ευρώ (616ευρώ) συνολικά για όλο το χρονικό διάστημα πα¬ 
ροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασίας 
θα καταβληθεί και ανάλογη με αυτό αποζημίωση. 

3. Η δαπάνη που θα απαιτηθεί για την καταβολή της απο¬ 
ζημίωσης των υπαλλήλων του παραπάνω συνεργείου θα 
βαρύνει την πίστωση του Ειδικού Φορέα 07-130 «ΕΚΛΟ¬ 
ΓΕΣ» και ΚΑΕ 5262 του προϋπολογισμού εξόδων του 
ΥΠ.ΕΣ.Δ.Δ.Α., οικονομικού έτους 2004. 

4. Η ειδική αυτή εκλογική αποζημίωση θεωρείται ως έξο¬ 
δο κίνησης (άρθρο 131 παρ. 6 Π.Δ. 351/2003) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΑΛΙΒΙΖΑΤΟΣ 

Αριθ. 12529 (7) 

Έγκριση καταβολής ειδικής εκλογικής αποζημίωσης σε 
υπαλλήλους του Υπουργείου Τύπου και Μέσων Μαζι¬ 
κής Ενημέρωσης, για τη διενέργεια των βουλευτικών 
εκλογών της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ. 351/2003 "Κω¬ 
δικοποίηση σε ενιαίο κείμενο για την εκλογή βουλευτών" 
(ΦΕΚ316/Α731.12.2003). 

2. Των άρθρων 3 περ. γ’ και 22 παρ.3 του Ν. 2362/ 
1995 «Περί Δημοσίου Λογιστικού, Ελέγχου των δαπα¬ 
νών του Κράτους και άλλες διατάξεις» (ΦΕΚ 247/Α7 
27.11.1995). 

3. Το γεγονός ότι για την προπαρασκευή και διενέργεια 
των παραπάνω εκλογών προσφέρουν έκτακτη υπηρεσία, 
πέραν του κανονικού ωραρίου εργασίας καθώς και σε μη 
εργάσιμες ημέρες οι υπάλληλοι του Υπουργείου Τύπου και 
Μέσων Μαζικής Ενημέρωσης. 

4. Το γεγονός ότι απάτην απόφαση αυτή προκαλείται δα¬ 
πάνη, σε βάρος του κρατικού προϋπολογισμού του Ειδικού 
Φορέα 07-130 "ΕΚΛΟΓΕΣ" και ΚΑΕ 5262, το ύψος της οποί¬ 
ας ανέρχεται στο ποσό των σαράντα έξι χιλιάδων διακο- 
σίωνευρώ (46.200 ευρώ). 

5. Την 1065956/863/Α0006/2003 κοινή απόφαση του 
Πρωθυπουργού και Υπουργού Οικονομίας και Οικονο¬ 
μικών, για την ανάθεση αρμοδιοτήτων, αποφασίζουμε: 

1. Εγκρίνουμε την καταβολή εφάπαξ ειδικής εκλογι¬ 
κής αποζημίωσης σε εκατό (100) υπαλλήλους του 
Υπουργείου Τύπου και Μέσων Μαζικής Ενημέρωσης, 
για την διενέργεια των βουλευτικών εκλογών της 7ης 
Μαρτίου 2004, που προσφέρουν εργασία πέρα από το 
κανονικό ωράριο εργασίας των εργασίμων ημερών, κα¬ 
θώς και κατά τις εξαιρέσιμες ημέρες (Σάββατα- Κυρια¬ 
κές και αργίες). 

2. Καθορίζουμε την ειδική εκλογική αποζημίωση για 
τον καθένα που θα συμπεριληφθεί στο συνεργείο της 
προηγούμενης παραγράφου το ποσό των τετρακοσίων 
εξήντα δύο ευρώ (462 ευρώ) συνολικά, για όλο το χρο¬ 
νικό διάστημα παροχής της έκτακτης εκλογικής εργα¬ 
σίας. 

3. Η απαιτούμενη δαπάνη για την καταβολή της παραπά¬ 
νω ειδικής εκλογικής αποζημίωσης στο προσωπικό του 
Υπουργείου Τύπου και Μέσων Μαζικής Ενημέρωσης, θα 
βαρύνει την πίστωση του Ειδικού Φορέα 07-130 "ΕΚΛΟ¬ 
ΓΕΣ" και Κ.Α.Ε. 5262 του προϋπολογισμού εξόδων του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, οικονομικού έτους 2004. 

4. Η εκλογική αυτή αποζημίωση θεωρείται ως έξοδα κί¬ 
νησης (άρθρο 131, παρ. 6, Π.Δ. 351/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΑΛΙΒΙΖΑΤΟΣ 


Αριθ. 12228 (8) 

Καθορισμός λεπτομερειών που αφορούντοντρόπο ψηφο¬ 
φορίας των παραλειφθέντων από τους εκλογικούς κα¬ 
ταλόγους εκλογέων. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 13του Ν. 3231/2004 "Εκλο¬ 
γή βουλευτών" (ΦΕΚ 45 Α'). 

2. Την ανάγκη καθορισμού λεπτομερειών, που αφορούν 
την ψηφοφορία των εκλογέων που δεν περιλαμβάνονται 
στους εκλογικούς καταλόγους, απαραίτητων για την 
εφαρμογή των σχετικών διατάξεων. 

3. Το γεγονός ότι από τις διατάξεις ατυήςτης απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε τις λεπτομέρειες που αφορούν τον τρόπο 
ψηφοφορίας κατά τις προσεχείς βουλευτικές εκλογές της 
7ης Μαρτίου 2004, των εκλογέων που δεν περιλαμβάνο¬ 
νται στους εκλογικούς καταλόγους, σύμφωνα με τις ανω¬ 
τέρω διατάξεις, ως ακολούθως: 

1. Εκλογείς οι οποίοι είναι εγγεγραμμένοι μέχρι και την 
31.12.2003 στα δημοτολόγια ή μητρώα αρρένων Δήμου ή Κοι¬ 
νότητας και χωρίς να έχουν αποστερηθεί του εκλογικού τους 
δικαιώματος, δεν περιλαμβάνονται για οποιαδήποτε άλλη αι¬ 
τία στους εκλογικούς καταλόγους, έχουντη δυνατότητα, σύμ¬ 
φωνα με τις διατάξεις του άρθρου 13 του Ν. 3231/2004 (ΦΕΚ 
45 Α'), να υποβάλλουν αίτηση, επιδεικνύοντας στον οικείο 
Ο.Τ.Α, την αστυνομική τους ταυτότητα ή το διαβατήριο, για τη 
χορήγηση πιστοποιητικού εγγραφής στα δημοτολόγια ή τα 
μητρώα αρρένων, προκειμένου να ασκήσουντο εκλογικό τους 
δικαίωμα, κατά τις προσεχείς εκλογές της 7ης Μαρτίου 2004. 

2. Οι εκλογείς αυτοί εκτός από το εκ του νόμου προβλε- 
πόμενο πρωτότυπο πιστοποιητικό εγγραφής στα δημοτο¬ 
λόγια ή μητρώα αρρένων, υπογεγραμμένο από το δήμαρ¬ 
χο ή τον πρόεδρο της κοινότητας ή τα εξουσιοδοτημένα 
από αυτούς όργανα, υπογράφουν επίσης στην οικεία εφο¬ 
ρευτική επιτροπή όπου ασκούντο εκλογικό τους δικαίωμα 
την υπεύθυνη δήλωση που προβλέπεται για τους διπλοεγ¬ 
γεγραμμένους εκλογείς, στην οποία δηλώνουν ότι δεν 
έχουν αποστερηθεί του εκλογικού τους δικαιώματος και 
ότι, έχοντας υπόψη το άρθρο 113 παρ. 2 της νομοθεσίας 
για την εκλογή βουλευτών (Π.Δ. 351/2003), που προβλέπει 
την επιβολή ποινών για την περίπτωση νόθευσης εκλογής, 
δεν ψήφισαν ούτε προτίθενται να ψηφίσουν την ημέρα αυ¬ 
τή σε άλλο εκλογικό τμήμα της χώρας. Οι υπεύθυνες δη¬ 
λώσεις αυτές συγκεντρώνονται από τους δικαστικούς αντι¬ 
προσώπους και περιλαμβάνονται στον εκλογικό σάκο που 
κατατίθεται στο κατά τόπο αρμόδιο Πρωτοδικείο. 

3. Οι δήμαρχοι, πρόεδροι κοινοτήτων ή τα εξουσιοδοτη¬ 
μένα από αυτούς πρόσωπα για την έκδοση πιστοποιητικού 
εγγραφής στα δημοτολόγια ή μητρώα αρρένων εκλογέων, 
οι οποίοι δεν περιλαμβάνονται στους εκλογικούς καταλό¬ 
γους κατά το άρθρο 13 παρ. 1 του ανωτέρω Ν. 3231/2004, 
υποχρεούνται, με την έκδοση του σχετικού πιστοποιητικού, 
να αποοτείλουνχωρίς καθυστέρηση, μέσωτηλεμοιοτυπίας 
(ΡΑΧ), στην αρμόδια Διεύθυνση Εκλογών του Υπουργείου 
Εσωτερικών, Δημόσιας Διοίκησης και Αποκέντρωσης, αντί¬ 
γραφο του εκδοθέντος από αυτούς πιστοποιητικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2004 

Ο ΥΠΟΥΡΓΟΣ 

Ν. ΑΛΙΒΙΖΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




